સૌથી મોટી સર્વસામાન્ય માન્યતા એ છે કે ભારત મહદઅંશે શાકાહારી દેશ છે. 

હકીકતમાં આવું નથી. ભૂતકાળના ગંભીર ન ગણાય તેવા અનુમાન મુજબ, 33 ટકાથી વધુ ભારતીયો જ શાકાહારી છે. 

સરકારના ત્રણ વ્યાપક સર્વેક્ષણના તારણ મુજબ, કુલ પૈકીના 23થી 37 ટકા ભારતીયો શાકાહારી છે. 

આ માહિતીમાં કશું નવું નથી, પણ અમેરિકાસ્થિત નૃવંશશાસ્ત્રી ડો. બાલમૂર્તિ નટરાજન અને ભારતસ્થિત અર્થશાસ્ત્રી ડો. સુરજ જેકબે નવું સંશોધન કર્યું છે. 

એ સંશોધન સૂચવે છે કે શાકાહારી ભારતીયો સંબંધી ઉપરોક્ત અંદાજ વધારે પડતો છે અને તેનું કારણ "સાંસ્કૃતિક તથા રાજકીય દબાણ" છે. 

તેથી માંસ અને ખાસ કરીને ગોમાંસ ખાતા લોકોની સંખ્યા ઓછી દર્શાવવામાં આવી છે અને શાકાહારીઓની સંખ્યા વધુ દર્શાવવામાં આવી છે. 

સંશોધકો જણાવે છે કે આ બાબતોને ધ્યાનમાં લઈએ તો આશરે 20 ટકા ભારતીયો જ શાકાહારી છે અને એ પ્રમાણ સર્વસામાન્ય ધારણા કરતાં ઘણું ઓછું છે. 

ભારતની કુલ વસતીમાં હિન્દુઓનું પ્રમાણ 80 છે. એ પૈકીના મોટાભાગના માંસાહારી છે. સમૃદ્ધ, ઉપલા વર્ગના ભારતીયો પૈકીના માત્ર 33 ટકા લોકો શાકાહારી છે.

સરકારી આંકડા દર્શાવે છે કે માંસાહારી પરિવારોની સરખામણીએ શાકાહારી પરિવારોની આવક તથા વપરાશ વધારે છે.

નીચલા વર્ગના લોકો, દલિતો અને આદિવાસીઓ મોટાભાગે માંસાહારી છે. 

દેશનાં શાકાહારી શહેરો

નેશનલ ફેમિલી હેલ્થ સર્વેના તારણ અનુસાર, દેશનાં શાકાહારી શહેરોમાં ઇન્દોર, મેરઠ, દિલ્હી, નાગપુર, મુંબઈ, હૈદ્રાબાદ,ચેન્નઈ અને કોલકાતાનો સમાવેશ થાય છે. 

આ શહેરોમાં શાકાહારીઓનું સરેરાશ પ્રમાણ અનુક્રમે 49 ટકા, 36 ટકા, 30 ટકા, 22 ટકા, 18 ટકા, 11 ટકા, 6 ટકા અને ચાર ટકા છે. 

બીજી તરફ ડો. નટરાજન તથા ડો. જેકબના સંશોધનનું તારણ જણાવે છે કે ધારણાઓ અને દાવાઓ કરતાં ગોમાંસ ખાવાનું પ્રમાણ ઘણું વધારે છે. 

સરકારના સર્વેક્ષણ અનુસાર, માત્ર સાતેક ટકા ભારતીયો જ ગોમાંસ ખાય છે. 

તમને આ પણ વાંચવું ગમશે

જોકે, સરકારી આંકડા વાસ્તવિકતા કરતાં ઘણાં નીચા હોવાનું સાબિત કરતા પુરાવા છે, કારણ કે ગોમાંસ ખાવાનો મુદ્દો "ભારતમાં સાંસ્કૃતિક, રાજકીય અને જૂથોની ઓળખના સંઘર્ષમાં સપડાયેલો છે."

નરેન્દ્ર મોદીના વડપણ હેઠળનો હિન્દુ રાષ્ટ્રવાદી ભારતીય જનતા પક્ષ શાકાહારને પ્રોત્સાહિત કરે છે અને માને છે કે ગાયનું રક્ષણ થવું જોઈએ, કારણ કે દેશના બહુમતિ હિન્દુઓ ગાયને પવિત્ર માને છે. 

એક ડઝનથી વધુ રાજ્યોએ પશુઓની કતલ પર પ્રતિબંધ લાદ્યો છે અને નરેન્દ્ર મોદીના શાસનકાળમાં... \n\nમને ઉપરના લેખ માટે સારું શીર્ષક આપો.
મોટાભાગના ભારતીયો શાકાહારી છે દાવો કેટલો સાચો? કેટલા ટકા લોકો શાકાહારી છે?